ג'ולין בליילוק

נעוריה

בללוק נולדה וגדלה בסן דייגו, קליפורניה, ארצות הברית, עם שלושה אחים. היא בילתה את ילדותה בפיתוח כישורים אמנותיים וגלישת גלים. על ילדותה היא אמרה:
אני הייתי ילדה כזו שנראתה מוזר, אין לי מושג מה קרה. לא הייתה לי ילדות טובה, כי לא יכולתי להסתדר עם ילדים אחרים. אני הייתי הילדה שישבה בפינה, אוכלת ארוחת צהריים לבדה. עבדתי בספרייה בצהריים כי לא היו לי חברים אמיתיים. קראתי הרבה והתחנכתי בעצמי בדרך אחרת, כי בבית הספר לא הסתדרתי. אפילו בנים מעולם לא היו מעוניינים בי.

קריירה מוקדמת

בהיותה דוגמנית פופולרית, בללוק עזבה את הבית בגיל 17 על מנת לדגמן באירופה ובאסיה. היא הופיעה על השערים של מגזיני סגנון חיים רבים של גברים, פעמיים הופיעה בגלריה "בנות של מקסים" של המגזין מקסים, ונבחרה לאחת ל-10 הנשים הסקסיות ביותר בעולם לשנת 2005 על ידי FHM. היא הצטלמה לבושה לצילומי אופנה עבור פלייבוי באפריל 2002. מאוחר יותר היא רואיינה על ידי המגזין למדור "20Q" (גיליון פברואר 2005).
במשך שנים בללוק עשתה דיאטה, בשל עיסוקה כדוגמנית, והוקל לה לעבור למשחק; היא אמרה: "אני תשושה מהחוויות שלי בתעשיית הדוגמנות. את אף פעם לא מספיק רזה או מושלמת וזה היה קשה מבחינה נפשית לבצע את המעבר למשחק".
הופעת הבכורה שלה בטלוויזיה הייתה בסיטקום "הארון של ורוניקה", ולאחריו הופיעה בהופעות אורחות בסדרות "ספינת האהבה: הגל הבא", "CSI" ו-"ג'אג". היא גילמה את מדיאה באדפטציה לטלוויזיה משנת 2000 של "Jason and the Argonauts". כמו כן, היא הופיעה ב-"On the Edge" ובמיני-סדרה "The Diamond Hunters", בטרם לוהקה ל-"מסע בין כוכבים: אנטרפרייז".

מסע בין כוכבים: אנטרפרייז

ליהוקה לסדרה "מסע בין כוכבים: אנטרפרייז" היה פריצת הדרך הגדולה ביותר של בללוק והיא תארה זאת כחלום שהתגשם. היא הודתה שהיא הייתה נרגשת להצטרף לסדרה החדשה:
אנחנו ממש ברי מזל. יותר מ-100 אנשים עובדים יחד על זה כל יום ולא היו לנו ויכוח אחד. זה לא ייאמן. היו לי ימים רעים בחיים האישיים שלי, אבל זו תמיד שמחה ללכת לעבודה. יש גם תחושה של חיי נצח שהתכנית נותנת לך, שאתה עובד על משהו שלעולם לא ימות, שהתרומה שלך תימשך לעד. זו הרגשה מאוד מיוחדת.
בללוק אמרה על הסדרה המקורית: "ספוק היה סמל המין האמיתי של מסע בין כוכבים. אנשים תמיד מניחים שזה היה קירק, אבל הם טועים".
בשנת 2005 היא הופיעה לראשונה בכנס של מעריצי הסדרה, שהתקיים בפסדינה, קליפורניה, ארצות הברית. הופעתה השנייה הייתה במילטון קינס, אנגליה, שם חילקה חתימות. זמן קצר לאחר מכן הופיעה בכנס בבון, גרמניה.

לאחר מסע בין כוכבים

יחד עם אל אל קול ג'יי וריי ליוטה, בללוק הופיעה בסרט "Slow Burn" שצולם בשנת 2003, בין העונות של "מסע בין כוכבים: אנטרפרייז". הסרט נחשף לראשונה בפסטיבל הסרטים הבינלאומי בטורונטו בספטמבר 2005 ובסופו של דבר הוקרן בבתי קולנוע נבחרים במהלך שנת 2007.
היא הופיעה ככובת אורחת בשני פרקים של סטארגייט SG-1 כאישתה, מנהיגת קבוצת הנשים ג'אפה.
היא הייתה אמורה להופיע בפרק של "אבודים" בעונת 2005–2006 כאהובה לשעבר של סוייר (ג'וש הולווי). למרות שהיא צולמה לכמה סצנות, סצנות הפלאשבק בפרק הועברו מסוייר למייקל (הארולד פרינו) ובסצנות שלה מעולם לא נעשה שימוש בפרק, אפילו לא בתוספות הבונוס "סצנות שנמחקו" במארז ה-DVD. תמונות שלה מסט הצילומים של הסצנה צצו בשנת 2008.‏
היא שיחקה את קפטן לולה בק בסרט "Starship Troopers 3: Marauder", שיצא ישירות ל-DVD בארצות הברית, ב-5 באוגוסט 2008.
היא הופיעה בסדרה "האוס", בפרק בשם "Teamwork", כלקסה, אשתו של כוכב פורנו המטופל בפרק הזה. הפרק שודר לראשונה ב-16 בנובמבר 2009.
היא שיחקה את האחות ניסי, אחותה של האופל, בעונה השנייה של "Legend of the Seeker", בפרק 9, "Dark", ששודר ב-23 בינואר 2010, ובפרק 10, "Perdition", ששודר ב-30 בינואר 2010 .
בללוק השתתפה בתפקיד משנה במותחן-האקשן של ויליאם קאופמן "Sinners And Saints", בו גילמה דמות בשם סטייסי. עלילת הסרט מתרחשת בניו אורלינס שלאחר סופת קתרינה, והוא הוקרן לראשונה בלוס אנג'לס, ב-30 ביוני 2010.

חיים אישיים

כרגע, בללוק מתגוררת בלוס אנג'לס.
היא נשואה למיכאל רפינו, מנכ"ל לייב ניישן אנטרטיינמנט - השניים נפגשו כאשר הוא הזמין אותה להשתתף בפרסומת לבירה בלוס אנג'לס. כמעט את כל זמנה היא מקדישה לעבודה. הוא גר באנגליה ותוך כדי העבודה על "מסע בין כוכבים: אנטרפרייז" היא גילתה שניהול מערכת יחסים "בשלט רחוק" היא קשה, שלא לציין את חשבון הטלפון ה-"אסטרונומי". הציעה לו נישואין, והשניים התחתנו בנגריל, ג'מייקה, ב-22 באפריל 2003.‏
בללוק היא חובבת כלבים נלהבת והופיעה על השער של המגזין הבריטי הפופולרי K9 Magazine.‏